শুক্রবার ভোরে ভূমিকম্পে কেঁপে ওঠে মালয়েশিয়ার বর্নিও দ্বীপের সাবাহ জেলা। দেশটির সর্বোচ্চ পর্বতশৃঙ্গ মাউন্ট কিনাবালুর একটি চূড়া ভেঙে পড়েছে। মার্কিন ভূতাত্ত্বিক জরিপ সংস্থার (ইউএসজিএস) তথ্যমতে, মালয়েশিয়ার ভূ-কম্পনের মাত্রা ছিল রিখটার স্কেলে ৬। বর্নিও দ্বীপে উদ্ধারকাজে নিয়োজিত এক সরকারি কর্মকর্তার বরাত দিয়ে বিবিসি জানিয়েছে, এখন পর্যন্ত এই ভূমিকম্পে একজন নিহত হওয়ার খবর পাওয়া গেছে। ভূমিকম্পে ওই এলাকায় ১৬০ জন পর্বতারোহীর আটকা পড়েছেন।